Начало Пари КЕВР преразгледа и намали цените на газа за октомври, ноемри и десември...
Комисията за енергийно и водно регулиране проведе закрито заседание, на което прие решения във връзка с подадените от „Булгаргаз“ ЕАД заявления за утвърждаване на цени на природния газ за периодите 1 октомври – 31 октомври 2019, 1 ноември – 30 ноември 2019 г. и 1 декември – 31 декември 2019 г. по които общественият доставчик да продава синьо гориво, съобщиха от КЕВР. Намаленията на цените,които бяха одобрени, са съответно с 21,94%, 13,90% и 10,35%.
Утвърждаването на цени на природния газ за минали периоди е в резултат на променените условия на договора между „Булгаргаз“ ЕАД и ООО „Газпром експорт“ от 2 март 2020 г. за доставка на природен газ, съгласно които общественият доставчик на природен газ следва да възстанови суми по договори за доставка на природен газ, считано от 5 август 2019 г. В тази връзка съгласно приетите промени в Закона за енергетиката от 24.04.2020 г. общественият доставчик на природен газ следва да възстанови суми по договори за доставка на природен газ на крайни снабдители на природен газ и клиенти, присъединени към газопреносната мрежа, включително на лица, на които е издадена лицензия за производство и пренос на топлинна енергия.
След разглеждане на заявлението на обществения доставчик и при отчитане на всички ценообразуващи фактори Комисията утвърди цена на природния газ за периода 1 октомври – 31 октомври 2019 в размер на 35,01 лв./MWh (без цени за достъп, пренос, акциз и ДДС). В сравнение с цената за м. октомври 2019 г., утвърдена с решението на регулатора от 30.09.2019 г., намалението е с 9,84 лв./MWh или с 21,94%;
Комисията за енергийно и водно регулиране прие решение, с което утвърди цена за периода 1.11.2019 г. – 30.11.2019 г., по която общественият доставчик продава природен газ на крайните снабдители на природен газ и на клиентите, присъединени към газопреносната мрежа, в размер на 38,62 лв./MWh (без цени за достъп, пренос, акциз и ДДС). В сравнение с цената за м. ноември 2019 г., утвърдена с решението на регулатора от 30.09.2019 г., намалението е с 6,23 лв./MWh или с 13,90%;
Решенията са приети на три отделни заседания на КЕВР. Решенията на КЕВР за утвърждаване на цената на природния газ за месеците октомври, ноември и декември 2019 г. са публикувани на интернет страницата на регулатора.
През следващата седмица КЕВР ще проведе закрити заседания, на които предстои да приеме окончателни решения във връзка с подадените от „Булгаргаз“ ЕАД заявления за утвърждаване на цени на природния газ за м.януари, м.февруари и м.март 2020 г. След приемането им решенията на Комисията ще бъдат публикувани на интернет страницата на регулатора.
предишна статияПремиерът Борисов отказа акциите на „Левски“, Диков ги остави на „Герена“ (ОБЗОР)
Следваща статияИзвънредното положение пада, но не и мерките, въведени с него